SEAFCO คว้างานใหม่ 2 โครงการเดือนก.ย. มูลค่า 422 ลบ.
SEAFCO คว้างานใหม่ 2 โครงการเดือนก.ย. มูลค่า 422 ลบ.
9 ก.ย. 2563

บริษัท ซีฟโก้ จำกัด (มหาชน) หรือ SEAFCO แจ้งว่าบริษัทได้รับงาน 2 โครงการใหม่ ในเดือนกันยายน มีมูลค่างานก่อสร้าง (ไม่รวมภาษีมูลค่าเพิ่ม) เป็นเงินรวม 422 ล้านบาท ได้แก่ โครงการ นอร์ท พลอต มิกซ์ยูส แอท ฟอเรสเทียส์ ถ.บางนา-ตราด จ.สมุทรปราการ ของบริษัท เอ็มคิวดีซี ทาวน์ คอร์ปอเรชั่น จำกัด
โดยเป็นงานเสาเข็มเจาะแบบกลม ระบบเป็นมิตรกับสิ่งแวดล้อม และกำแพงกันดินระบบไดอาแฟรมวอลล์ ซึ่งรวมค่าวัสดุ เริ่มดำเนินงานทำรั้วโครงการ และเสาเข็มทดสอบในเดือนกันยายน 2563 และงานหลักจะดำเนินการในเดือนมกราคม 2564
โครงการรถไฟฟ้าสายสีส้ม สัญญา E5 อาคารจอดแล้วจร ถ.รามคำแหง กรุงเทพฯ ของกิจการร่วมค้า ซีเคเอสที โดยเป็นงานเสาเข็มเจาะแบบกลม ระบบเป็นมิตรกับสิ่งแวดล้อม ซึ่งรวมค่าวัสดุ เริ่มดำเนินงานในเดือนกันยายน 2563